Plaasmoorde 44% meer | SAUK.co.za - Nuus.info
Plaasmoorde 44% meer
In die eerste helfte van vanjaar is 44% meer mense in plaasaanvalle vermoor as in dieselfde tydperk in 2015.
Plaasaanvalle het met 39% toegeneem van 131 tot 183. Dit is 183 aanvalle in die 182 dae, net meer as een per dag.
In die eerste halfjaar van 2015 is 27 mense vermoor en tot dusver vanjaar 39, of 1,5 per week.
TLU SA het dié statistieke gister in Pretoria bekend gemaak.
Gauteng is die provinsie wat die meeste plaasmoorde (14) en -aanvalle (39) gehad het, gevolg deur Noordwes met onderskeidelik 4 en 33.
Volgens TLU SA was daar sedert 1990 1 824 plaasmoorde en 3 931 plaasaanvalle.
Van die slagoffers was 1 170 boere, 491 ’n direkte familielid, 141 werkers en 22 besoekers.
« SAUK Radio Uitsending R1Miljard se droogte hulp deur GABM
Swart Vrou steeds skotvry na aanhitsing tot moord op blankes »